อาการควบคุมอารมณ์ไม่ได้โมโหร้ายเวลาโมโหจะปวดหัวมากจี๊ดๆแล้วก็จะหยิกหน้าหยิกตัวเองเวลาโกรธเปนแค่มีคนมากระตุ้นตั้งแต่เจอเหตุการณ์ร้ายแรงทางจิตใจทำให้วิตกกังวลเวลาเครียดจะเหมือนชีวิตไม่มีค่าเปนชาๆไปเลยค่ะพูดไม่ค่อยรุ้เรื่องไม่อยากเจอใครแม้แต่พ่อแม่ไปพบมาแล้วแต่ยาที่ให้มาเป็นยาฟลูออกซีติน,ยาทราโซเดล แต่หนูกินแล้วง่วงตื่นขึ้นมาแล้วเหนื่อยไม่อยากตื่น ทำให้ไม่อยากกินอีกอาการนี้มันคือซึมเศร้าหรอคะเพราะให้ยามาเกี่ยวกับโรคซึมเศร้า
สวัสดีค่ะ อาการควบคุมอารมณ์ไม่ได้ โมโหร้ายนั้นอาจจะเกิดจากความผิดปกติในการควบคุมอารมณ์แบบชั่วคราว หรือ มีความผิดปกติในเรื่องของบุคลิกภาพในลักษณะเป็นคนก้าวร้าว หรือ มีภาวะที่มีเรื่องชอบความรุนแรงซึ่งเป็นภาวะที่เกิดขึ้นโดยไม่ทราบสาเหตุชัดเจน อาจจะเกิดจากเคยเป็นถูกกระทำ หรือ เคยเห็นการถูกกระทำทำให้มีการฝั่งใจ ทำให้มีความรู้สึกต้องการที่จะต้องทำร้ายตัวเองหรือทำร้ายผู้อื่น หรือใช้ความรุนแรง หรือเป็นโรคทางจิตเวชบางชนิดเช่นอารมณ์ 2 ขั้วการควบคุมอารมณ์ เป็นเรื่องที่สำคัญที่สุดค่ะ อาจจะลองนับ 1-10 ในใจหรือเดินไปยังที่สงบเพื่อคุมอารมณ์ก่อน นึกถึงสิ่งดีๆ เรื่องดีๆในชีวิต ทำใจให้สงบการได้ยาดังกล่าวมา เป็นยากลุ่มจิตเวชเพื่อช่วยปรับสารในสมอง อาจทำให้มีอารมณ์ที่คงที่มากขึ้นได้ ควรรับประทานตามที่แพทย์สั่ง โดยการอาการง่วงนั้นอาจเป็นผลข้างเคียงจากยาได้ แนะนำแจ้งแพทย์ที่ดูแลเมื่อเจอครั้งต่อไปว่ามีอาการดังกล่าว แพทย์อาจปรับขนาดยาหรือเปลี่ยนชนิดยาให้